જેમણે શિક્ષણને બગાડવામાં મહત્ત્વનું પ્રદાન કર્યું હોય તેવા શિક્ષણકારો, જેમણે ડોનેશન અને અનામતનો ઉપયોગ કર્યો હોય તેવા લોકો, જે ટ્યૂશનો અને બીજા ધંધા કરીને અધિક કમાણી કરે છે તેવા શિક્ષક-અધ્યાપકો, જેમના પેપર્સ વારંવાર ફૂટી જાય છે તેવી કોલેજો, જ્યાં નિયત પગારને બદલે ઓછા પગારે અધ્યાપકોને નોકરી કરાવે છે તેવી ‘સેલ્ફ ફાઈનાન્સ’ વિદ્યા-સંસ્થાઓ, એકાદ-બે ઘટનાના આધારે આખ્ખું શિક્ષણ ખાડે ગયું છે ને શિક્ષણ પ્રધાને તો રાજીનામું જ આપી દેવું જોઈએ. . . તેવા નિવેદનબાજ નેતાઓ, યુનિવર્સિટીને નિમ્નસ્તરના તોફાનોનો અડ્ડો બનાવનારાં વિદ્યાર્થી યુનિયનો, એકનું એક ચવાઈ ગયેલું દરેક વર્ષે ભણાવનારા અધ્યાપકો, અમારા જેવા કતાર લેખકો (જેઓને કોઈ વિષય ન મળે તો શિક્ષણમાં બગાડો કે ગુજરાતમાં સ્વાદિષ્ટ વાનગીઓનાં સ્થાનો જેવા વિષય પર લખતા રહે છે) વગેરે વગેરેને માટે આ વિધાન કાયમી બની ગયું છેઃ ‘શિક્ષણ ખાડે ગયું છે.